title: A Bizottság 372/2011/EU végrehajtási rendelete ( 2011. április 15. ) a kvótán felül előállított cukor és izoglükóz kivitelére a 2011/2012-es gazdasági év végéig alkalmazandó mennyiségi korlátozás megállapításáról

text:
               16.4.2011

               HU

               Az Európai Unió Hivatalos Lapja

               L 102/8

         A BIZOTTSÁG 372/2011/EU VÉGREHAJTÁSI RENDELETE
   (2011. április 15.)
   a kvótán felül előállított cukor és izoglükóz kivitelére a 2011/2012-es gazdasági év végéig alkalmazandó mennyiségi korlátozás megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 61. cikke első bekezdésének d) pontjára, összefüggésben 4. cikkével,
   mivel:

               (1)

               Az 1234/2007/EK rendelet 61. cikke első bekezdésének d) pontja szerint azt a cukor- vagy izoglükóz-mennyiséget, amelyet a rendelet 56. cikkében említett kvótán felül állítottak elő, csak a megállapítandó mennyiségi korlátozáson belül lehet exportálni.

               (2)

               A 951/2006/EK bizottsági rendelet (2) megállapítja a kvótán felüli kivitelre vonatkozó részletes végrehajtási szabályokat, különösen a kiviteli engedélyek kiadása tekintetében. A mennyiségi korlátozást azonban – az exportpiaci lehetőségek fényében – gazdasági évenként kell megállapítani.

               (3)

               Az Unióból származó kivitel jelentős szerepet játszik egyes európai uniós cukor- és izoglükóz-termelők gazdasági tevékenységében, és e termelők hagyományos piacokkal rendelkeznek az Unión kívül. A cukor és izoglükóz e piacokra történő kivitele export-visszatérítések nyújtása nélkül is gazdaságilag kifizetődő lehet. E célból a kvótán felül előállított cukor és izoglükóz kivitelére mennyiségi korlátozást kell megállapítani, hogy az érintett európai uniós termelők folytathassák hagyományos piacaik ellátását.

               (4)

               A becslések szerint a 2011/2012-es gazdasági év tekintetében a kvótán felül előállított cukor kivitelére vonatkozó mennyiségi korlátozás 650 000 tonnában (fehércukor-egyenérték), a kvótán felül előállított izoglükóz kivitelére pedig 50 000 tonnában (szárazanyag) történő kezdeti megállapítása megfelel a piaci igényeknek.

               (5)

               A cukor világpiaci ára 2010 októbere óta állandóan magasan van, a londoni és New York-i határidős cukortőzsdéken alapuló világpiaci árelőrejelzés alapján pedig 2011 folyamán és azt követően is magas marad. Emiatt nehéz megbízható módon előre felbecsülni az Unióba végül importálásra kerülő mennyiséget. A 2010/2011-es gazdasági évben szerzett tapasztalatok azt mutatják, hogy a kvótán felül előállított cukor mennyiségének egy részét a belső piacon kellett forgalomba hozni az uniós piac megfelelő ellátásának biztosítása céljából. Ennek megfelelően helyénvaló, hogy a kvótán felüli kivitel 2012. január 1-jétől váljon lehetővé, amikor az Unión belüli kereslet valódi helyzetével kapcsolatban egyértelmű adatok állnak rendelkezésre.

               (6)

               A versenyképesség szempontjából jelenleg különösen előnyös helyzetben van az Unióból egyes közeli rendeltetési helyekre, illetve az európai uniós termékek behozatalát kedvezményes elbánásban részesítő harmadik országokba irányuló cukorkivitel. A szabálytalanságok elleni fellépésre irányuló kölcsönös segítségnyújtás megfelelő eszközeinek hiányában, valamint a kvótán felül előállított cukormennyiségnek az Unióba történő újrabehozatalával vagy újrabevezetésével kapcsolatos csalás kockázatának csökkentése és mindennemű visszaélés megelőzése érdekében egyes közeli rendeltetési helyeket ki kell zárni a jogosult rendeltetési helyek közül.

               (7)

               Tekintettel arra, hogy a becslések szerint az izoglükózzal kapcsolatos esetleges csalások kockázata – a termék jellegéből adódóan – kisebb, a kvótán felül előállított izoglükóz-mennyiség kivitelére jogosult rendeltetési helyek körét nem szükséges korlátozni.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A kvótán felül előállított cukor kivitelére alkalmazandó mennyiségi korlátozás megállapítása
   (1)   A 2011. október 1-jétől2012. szeptember 30-ig tartó 2011/2012-es gazdasági évre vonatkozóan az 1234/2007/EK rendelet 61. cikke első bekezdésének d) pontjában említett mennyiségi korlátozás a 1701 99 KN-kód alá tartozó, kvótán felül előállított fehér cukor visszatérítés nélküli kivitele tekintetében 650 000 tonna.
   (2)   Az (1) bekezdésben meghatározott mennyiségi korlátozáson belül valamennyi rendeltetési helyre szabad exportálni, kivéve az alábbiakat:

               a)

               harmadik országok: Andorra, Liechtenstein, az Apostoli Szentszék (Vatikánvárosi Állam), San Marino, Horvátország, Bosznia-Hercegovina, Szerbia (3), Montenegró, Albánia, valamint Macedónia Volt Jugoszláv Köztársaság;

               b)

               a tagállamok közösségi vámterületen kívül eső területei: a Feröer szigetek, Grönland, Helgoland, Ceuta, Melilla, Livigno és Campione d’Italia települések, valamint a Ciprusi Köztársaság azon területei, amelyek fölött a Ciprusi Köztársaság kormánya nem gyakorol tényleges ellenőrzést;

               c)

               olyan európai területek, amelyek külkapcsolataiért valamely tagállam felel, de nem tartoznak a Közösség vámterületéhez: Gibraltár.

         2. cikk
   A kvótán felül előállított izoglükóz kivitelére alkalmazandó mennyiségi korlátozás megállapítása
   (1)   A 2011. október 1-jétől2012. szeptember 30-ig tartó 2011/2012-es gazdasági évre vonatkozóan az 1234/2007/EK rendelet 61. cikke első bekezdésének d) pontjában említett mennyiségi korlátozás a 1702 40 10, a 1702 60 10 és a 1702 90 30 KN-kód alá tartozó, kvótán felül előállított izoglükóz visszatérítés nélküli kivitele tekintetében 50 000 tonna, szárazanyagban kifejezve.
   (2)   Az (1) bekezdésben említett termékek kivitele csak akkor engedélyezhető, ha azok megfelelnek a 951/2006/EK rendelet 4. cikkében foglalt feltételeknek.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2012. január 1-jétől kell alkalmazni.
   Ez a rendelet 2012. szeptember 30-án veszíti hatályát.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 15-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  Beleértve Koszovót, az ENSZ Biztonsági Tanácsának 1999. június 10-i 1244. határozatában foglalt meghatározás szerint.


title: A Bizottság 165/2013/EU végrehajtási rendelete ( 2013. február 22. ) a vajra vonatkozó magántárolási támogatás összegének a 2013. évre előre történő megállapításáról

text:
               23.2.2013

               HU

               Az Európai Unió Hivatalos Lapja

               L 51/11

      A BIZOTTSÁG 165/2013/EU VÉGREHAJTÁSI RENDELETE

   (2013. február 22.)
   a vajra vonatkozó magántárolási támogatás összegének a 2013. évre előre történő megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 43. cikke a) és d) pontjára, összefüggésben 4. cikkével,
   mivel:

               (1)

               Az 1234/2007/EK rendelet 28. cikke rendelkezik a vajra vonatkozó magántárolási támogatás nyújtásáról.

               (2)

               A vaj árának és készleteinek alakulása a piac egyensúlyának olyan zavarára utal, amely szezonális tárolás segítségével megszüntethető vagy csökkenthető. A jelenlegi piaci helyzetre tekintettel 2013. március 1-jétől indokolt támogatást nyújtani a vaj magántárolásához.

               (3)

               Az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról szóló, 2008. augusztus 20-i 826/2008/EK bizottsági rendelet (2) meghatározta a magántárolási támogatási rendszer végrehajtásának közös szabályait.

               (4)

               A 826/2008/EK rendelet 6. cikke értelmében az előre rögzített támogatást a rendelet III. fejezetében foglalt részletes szabályoknak és feltételeknek megfelelően kell nyújtani.

               (5)

               Az 1234/2007/EK rendelet 29. cikkével összhangban a támogatást a tárolási költségekre, valamint a friss vaj és a készletezett vaj árának várható alakulására figyelemmel kell megállapítani.

               (6)

               Indokolt támogatást megállapítani az érintett termékek be- és kitárolásának költségeire, valamint a hűtőházi tárolás napi költségeire és a finanszírozási költségekre vonatkozóan.

               (7)

               A szóban forgó intézkedés végrehajtásának megkönnyítése érdekében és a tagállamok jelenlegi gyakorlatára figyelemmel indokolt előírni, hogy a támogatás csak a már teljesen betárolt termékekre vonatkozzon. Következésképpen eltérést kell biztosítani a 826/2008/EK rendelet 7. cikkének (3) bekezdésében foglaltaktól.

               (8)

               Az igazgatás hatékonyabbá és egyszerűbbé tétele érdekében abban az esetben, ha a tárolásra vonatkozó szükséges információk már szerepelnek a támogatás iránti kérelemben, helyénvaló mentességet adni azon kötelezettség alól, hogy ugyanezeket az információkat a 826/2008/EK rendelet 20. cikke első bekezdésének a) pontja alapján a szerződés megkötését követően is bejelentsék.

               (9)

               Az egyszerűsítés és a logisztikai hatékonyság érdekében azokban az esetekben, ahol a szerződésszám szerepel a tárolási nyilvántartásban, célszerű lehetővé tenni a tagállamok számára, hogy eltekintsenek azon kötelezettségtől, amely szerint a szerződésszámot minden egyes tárolt egységen fel kell tüntetni.

               (10)

               Az igazgatás hatékonyabbá és egyszerűbbé tétele érdekében és a vajtárolás különleges helyzetét figyelembe véve indokolt a 826/2008/EK rendelet 36. cikkének (6) bekezdése szerinti ellenőrzéseket a szerződések legalább felének tekintetében elvégezni. Ezért rendelkezni kell az említett cikktől való eltérésről.

               (11)

               A közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendelet (3) közös szabályokat állapít meg a tagállami illetékes hatóságok által a Bizottsághoz eljuttatandó információk és dokumentumok továbbításával kapcsolatban. Az említett szabályok egyebek mellett kötelezővé teszik a tagállamok számára a Bizottság által rendelkezésre bocsátott információs rendszerek használatát, és szabályozzák az értesítések küldésére jogosult hatóságok vagy személyek hozzáférési jogainak validálását. Ezenkívül a szóban forgó rendelet közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására. A személyes adatok védelméről is rendelkezik.

               (12)

               A 792/2009/EK rendelet értelmében az információs rendszereknek az említett rendelettel összhangban történő használatára vonatkozó kötelezettséget bele kell foglalni a konkrét értesítési kötelezettséget előíró rendeletekbe.

               (13)

               A Bizottság olyan információs rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásban egyaránt elektronikus úton történjék.

               (14)

               A vaj magántárolására vonatkozó értesítési kötelezettségeknek a 792/2009/EK rendelettel összhangban álló rendszer útján is eleget lehet tenni, különös tekintettel a 826/2008/EK rendelet 35. cikkében előírt kötelezettségekre.

               (15)

               Az egyértelműség érdekében indokolt úgy rendelkezni, hogy ez a rendelet a szerződéses tárolási időszak végeként meghatározott záró időpontban veszítse hatályát.

               (16)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   (1)   E rendelet az 1234/2007/EK rendelet 28. cikkének a) pontjában említett sózott és sózatlan vaj magántárolási támogatásáról rendelkezik a 2013. március 1-jétől kezdődően kötendő szerződések tekintetében.
   (2)   Amennyiben e rendelet másképpen nem rendelkezik, a 826/2008/EK rendeletet kell alkalmazni.
   2. cikk
   A mennyiségeknek a 826/2008/EK rendelet 16. cikke (2) bekezdésének c) pontjában említett mértékegysége a „tárolási tétel”, amely az e rendeletben szabályozott termék legalább egy tonna tömegű, homogén összetételű és minőségű, egyetlen gyártóüzemben előállított és egy adott napon egy adott raktárba betárolt mennyiségének felel meg.
   3. cikk
   (1)   A 826/2008/EK rendelet 7. cikkének (3) bekezdésétől eltérve a kérelmek csak a már teljesen betárolt termékekre vonatkozhatnak.
   (2)   A 826/2008/EK rendelet 20. cikke első bekezdésének a) pontja nem alkalmazandó.
   (3)   A tagállamok mentességet adhatnak a 826/2008/EK rendelet 22. cikke (1) bekezdésének e) pontjában említett, a szerződésszám feltüntetésére vonatkozó kötelezettség alól, feltéve, hogy a raktár vezetője vállalja, hogy a szerződésszámot feltünteti a szóban forgó rendelet I. mellékletének III. pontjában említett nyilvántartásban.
   (4)   A 826/2008/EK rendelet 36. cikkének (6) bekezdésétől eltérve az ellenőrzésért felelős hatóság a szerződéses tárolási időszak végén – a 2013. augusztustól 2014. februárig terjedő kitárolási időszak teljes ideje alatt – a szerződések legalább felével kapcsolatban mintavétel útján ellenőrzi a raktáron lévő vaj tömegét és azonosságát.
   4. cikk
   (1)   Az 1. cikkben említett termékekre vonatkozó támogatás összege:

               —

               a rögzített tárolási költségekre 14,88 EUR/tárolt tonna,

               —

               a szerződéses tárolás időtartamára 0,25 EUR/tonna/nap.

         (2)   A szerződéses tárolás keretében a betárolásra 2013. március 1. és augusztus 15. között kerül sor. A kitárolásra csak 2013. augusztus 16-tól kerülhet sor. A szerződéses tárolás vége a kitárolás napját megelőző nap vagy legkésőbb a betárolás évét követő év februárjának utolsó napja.
   (3)   Támogatás csak akkor nyújtható, ha a szerződéses tárolási időszak hossza 90 és 210 nap között van.
   5. cikk
   (1)   A tagállamok értesítik a Bizottságot a következőkről:

               a)

               minden kedden az előző hétre vonatkozóan arról a mennyiségről, amelyre szerződést kötöttek, valamint arról a termékmennyiségről, amelyre szerződéskötési kérelmet nyújtottak be, a 826/2008/EK rendelet 35. cikke (1) bekezdésének a) pontjában előírtaknak megfelelően;

               b)

               legkésőbb minden hónap végén az előző hónapra vonatkozóan a 826/2008/EK rendelet 35. cikke 1) bekezdésének b) pontjában előírt információkról a készletekre vonatkozóan.

         (2)   Az (1) bekezdésben említett értesítéseket a 792/2009/EK rendeletnek megfelelően kell megküldeni.
   6. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez az irányelv 2014. február 28-án hatályát veszti.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 22-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 223., 2008.8.21., 3. o.

      (3)  HL L 228., 2009.9.1., 3. o.


title: A Bizottság 389/2011/EU végrehajtási rendelete ( 2011. április 19. ) az endo-1,4-béta-xilanáz, a szubtilizin és az alfa-amiláz enzimkészítmények tojótyúkok takarmányába szánt adalékanyagként történő engedélyezéséről (az engedély jogosultja: Danisco Animal Nutrition)  EGT-vonatkozású szöveg

text:
               20.4.2011

               HU

               Az Európai Unió Hivatalos Lapja

               L 104/7

         A BIZOTTSÁG 389/2011/EU VÉGREHAJTÁSI RENDELETE
   (2011. április 19.)
   az endo-1,4-béta-xilanáz, a szubtilizin és az alfa-amiláz enzimkészítmények tojótyúkok takarmányába szánt adalékanyagként történő engedélyezéséről (az engedély jogosultja: Danisco Animal Nutrition)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, valamint az engedélyek megadásának feltételeiről és eljárásairól.

               (2)

               Az 1831/2003/EK rendelet 7. cikke alapján kérelmet nyújtottak be a Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin, valamint a Bacillus amyloliquefaciens (ATCC 3978) által termelt alfa-amiláz enzimkészítmények engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem az „állattenyésztésben alkalmazott adalékanyagok” kategóriába sorolandó endo-1,4-béta-xilanáz, szubtilizin és alfa-amiláz enzimkészítmények tojótyúkok takarmányába szánt adalékanyagként történő engedélyezésére vonatkozik.

               (4)

               Az 1087/2009/EK bizottsági rendelet (2) tíz évre engedélyezte az endo-1,4-béta-xilanáz, szubtilizin és alfa-amiláz készítmények brojlercsirkék, kacsák és hízópulykák takarmányában történő használatát.

               (5)

               Az Európai Élelmiszerbiztonsági Hatóság (a továbbiakban: Hatóság) 2010. december 7-i véleményében (3) megállapította, hogy a javasolt felhasználási körülmények között az endo-1,4-béta-xilanáz, szubtilizin és alfa-amiláz enzimkészítmények nincsenek káros hatással sem az állati, sem az emberi egészségre, sem pedig a környezetre, és a tojótyúkok esetében az adalékanyag akár javíthatja is a tojások paramétereit. A Hatóság szerint nincs szükség a forgalomba hozatal utáni ellenőrzésre vonatkozó egyedi előírásokra. A Hatóság megvizsgálta azt a jelentést is, amelyet az 1831/2003/EK rendelettel a takarmányadalékok vizsgálatára létrehozott európai uniós referencialaboratórium nyújtott be a takarmányban lévő adalékanyag vizsgálatához alkalmazott analitikai módszerről.

               (6)

               Az endo-1,4-béta-xilanáz, szubtilizin és alfa-amiláz enzimkészítmények értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használata az e rendelet mellékletében meghatározottak szerint engedélyezhető.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben leírt, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 19-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 297., 2009.11.13., 4. o.

      (3)  EFSA Journal (2011); 9(1):1949.

      MELLÉKLET

                  Adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  Aktivitási egység/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.

                  4a10

                  Danisco Animal Nutrition

                  Endo-1,4-béta-xilanáz
                  EC 3.2.1.8
                  Szubtilizin
                  EC 3.4.21.62
                  Alfa-amiláz
                  EC 3.2.1.1

                                 Az adalékanyag összetétele

                              A Trichoderma reesei (ATCC PTA 5588) által termelt endo-1,4-béta-xilanáz, a Bacillus amyloliquefaciens (ATCC 3978) által termelt alfa-amiláz és a Bacillus subtilis (ATCC 2107) által termelt szubtilizin enzimkészítmények, amelyek legkisebb aktivitása szilárd halmazállapotban:

                                          —

                                          endo-1,4-béta-xilanáz: 1 500 U (1)/g,

                                          —

                                          szubtilizin: 20 000 U (2)/g,

                                          —

                                          alfa-amiláz 2 000 U (3)/g.

                                 A hatóanyag jellemzése

                              A Trichoderma reesei (ATCC PTA 5588) által termelt endo-1,4-béta-xilanáz, a Bacillus amyloliquefaciens (ATCC 3978) által termelt alfa-amiláz és a Bacillus subtilis (ATCC 2107) által termelt szubtilizin.

                                 Analitikai módszerek
                                  (4)

                              Az adalékanyag, az előkeverék és a takarmány hatóanyagának meghatározása.

                                          Endo-1,4-béta-xilanáz: a kereskedelemben kapható, azurinnal térhálósított búza-arabinoxilánból endo-1,4-béta-xilanáz hatására felszabaduló vízoldható festékdarabok mérésén alapuló kolorimetriás módszer.

                                          Alfa-amiláz: a kereskedelemben kapható, azurinnal térhálósított keményítő-polimerből alfa-amiláz hatására felszabaduló vízoldható festékdarabok mérésén alapuló kolorimetriás módszer.

                                          Szubtilizin: a kereskedelemben kapható, térhálós kazeinből szubtilizin hatására felszabaduló vízoldható festékdarabok (azurin) mérésén alapuló kolorimetriás módszer.

                  Tojótyúk

                  —

                              endo-1,4-béta-xilanáz:
                              300 U

                              szubtilizin:
                              4 000 U

                              alfa-amiláz:
                              400 U

                  —

                              1.

                              Az adalékanyag használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.

                              2.

                              Keményítőben gazdag és nem keményítőalapú poliszacharidokban (főként arabinoxilánokban és béta-glükánokban) gazdag, pl. több mint 40 % kukoricát tartalmazó összetett takarmányokban való felhasználásra.

                              3.

                              Munkabiztonsági előírás: használatakor védőmaszk, védőszemüveg és kesztyű viselése kötelező.

                  2021. május 10.

         (1)  1 U az az enzimmennyiség, amely térhálós zabtönköly-xilán szubsztrátumból 5,3 pH mellett és 50 °C-on percenként 0,5 μmol redukáló cukrot (xilóz-ekvivalenst) szabadít fel.

         (2)  1 U az az enzimmennyiség, amely kazein szubsztrátumból 7,5 pH mellett és 40 °C-on percenként 1 μmol fenolvegyületet (triozin-ekvivalenst) szabadít fel.

         (3)  1 U az az enzimmennyiség, amely a vízben oldhatatlan, térhálós keményítő-polimer szubsztrátumból 6,5 pH mellett és 37 °C-on percenként 1 μmol glükozid kötést szabadít fel.

         (4)  Az analitikai módszerek részletes leírása a takarmányadalékokat vizsgáló európai uniós referencialaboratórium honlapján található: www.irmm.jrc.be/crl-feed-additives


title: A Bizottság 95/2013/EU végrehajtási rendelete ( 2013. február 1. ) a Pediococcus acidilacticit CNCM MA 18/5M tartalmazó készítménynek a lazacalakúak kivételével valamennyi halfajta takarmány-adalékanyagaként való engedélyezéséről (az engedély jogosultja: Lallemand SAS)  EGT-vonatkozású szöveg

text:
               2.2.2013

               HU

               Az Európai Unió Hivatalos Lapja

               L 33/19

         A BIZOTTSÁG 95/2013/EU VÉGREHAJTÁSI RENDELETE
   (2013. február 1.)
   a Pediococcus acidilacticit CNCM MA 18/5M tartalmazó készítménynek a lazacalakúak kivételével valamennyi halfajta takarmány-adalékanyagaként való engedélyezéséről (az engedély jogosultja: Lallemand SAS)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és az engedélyezési eljárásokról.

               (2)

               Az 1831/2003/EK rendelet 7. cikke szerint kérelmet nyújtottak be a Pediococcus acidilacticit CNCM MA 18/5M tartalmazó készítmény új felhasználásának engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem az „állattenyésztésben alkalmazott adalékanyagok” adalékanyag-kategóriába sorolandó Pediococcus acidilactici CNCM MA 18/5M készítménynek valamennyi halfaj takarmány-adalékanyagaként történő új felhasználásának engedélyezésére vonatkozik.

               (4)

               A Pediococcus acidilactici CNCM MA 18/5M használatát az 1200/2005/EK bizottsági rendelet (2) brojlercsirkékre, a 2036/2005/EK bizottsági rendelet (3) pedig hízósertésekre vonatkozóan határozatlan időre, míg a 911/2009/EK bizottsági rendelet (4) lazacfélékre és garnélarákokra, az 1120/2010/EU bizottsági rendelet (5) elválasztott malacokra, a 212/2011/EU bizottsági rendelet (6) pedig tojótyúkokra vonatkozóan tíz évre már engedélyezte.

               (5)

               Az Európai Élelmiszerbiztonsági Hatóság (a továbbiakban: Hatóság) 2012. szeptember 11-i véleményében (7) megállapította, hogy a javasolt felhasználási feltételek mellett a Pediococcus acidilactici CNCM MA 18/5M a jól fejlett halak arányának növelésével és a csontfejlődési rendellenességek csökkentésével kedvező hatást gyakorolhat valamennyi halfajta fejlődésére.

               (6)

               A Pediococcus acidilactici CNCM MA 18/5M értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és az „állattenyésztésben alkalmazott egyéb adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 1-jén.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 195., 2005.7.27., 6. o.

      (3)  HL L 328., 2005.12.15., 13. o.

      (4)  HL L 257., 2009.9.30., 10. o.

      (5)  HL L 317., 2010.12.3., 12. o.

      (6)  HL L 59., 2011.3.4., 1. o.

      (7)  EFSA Journal 2012; 10(9): 2886.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  Aktivitási egység/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb (a növekedést elősegítő) adalékanyagok.

                  4d1712

                  Lallemand SAS

                     Pediococcus acidilactici CNCM MA 18/5M

                                 Az adalékanyag összetétele

                              Legalább 1 × 1010 CFU/g adalékanyagot tartalmazó Pediococcus acidilacticit CNCM MA 18/5M készítmény

                                 A hatóanyag jellemzése

                              A Pediococcus acidilactici CNCM MA 18/5M életképes sejtjei

                                 Analitikai módszer
                                  (1)

                                          Számlálás: lemezkenéses módszer MRS agar alkalmazásával (EN 15786:2009)

                                          Azonosítás: Pulzáló erőterű gél-elektroforézis (PFGE)

                  Valamennyi halfaj a lazacalakúak kivételével

                  —

                  1 × 109

                  —

                              1.

                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.

                              2.

                              Biztonsági előírás: használatkor védőmaszk, védőszemüveg és védőkesztyű viselése kötelező.

                     2023. február 22.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx